
Ieinteresētajiem piegādātājiem
EIS
Par atbildēm uz jautājumiem iepirkumā "Asenizācijas automašīnas piegāde", identifikācijas Nr. TŪ 2026/13

SIA “TALSU ŪDENS” Iepirkumu komisija (turpmāk – Komisija) informē par atbildēm uz ieinteresētā piegādātāja jautājumiem saistībā ar iepirkumu "Asenizācijas automašīnas piegāde", identifikācijas Nr. TŪ 2026/13 (turpmāk – Iepirkums).

Atbildes uz ieinteresēto piegādātāju jautājumiem: 

1. Jautājums: Jautājums par tehniskās specifikācijas punktu 2.3. Ass slodze uz priekšējo asi ir vismaz 5500 kg, uz aizmugurējo asi - vismaz 10 500 kg. Lūdzam, veikt izmaiņas, jo ražotājs ir paredzējis automobilim ar pilno masu līdz 18 t ar riteņu bāzi ne lielāku par 3500, ass slodze uz priekšējo asi 5700 kg uz aizmugurējo asi 10 000 kg.
Atbilde: Pasūtītājs, izvērtējot jautājumā norādīto informāciju un savas tehniskās un ekspluatācijas vajadzības, informē, ka tehniskās specifikācijas 2.3. punktā noteiktā minimālā aizmugurējās ass slodze 10 500 kg ir pamatota ar paredzēto transportlīdzekļa izmantošanas veidu, uzstādāmā aprīkojuma un cisternas radīto slodzi, kā arī nepieciešamību nodrošināt pietiekamu šasijas nestspēju transportlīdzekļa ekspluatācijas laikā.
Tehniskās specifikācijas 2.1. punktā papildus noteikts, ka lietderīgajai kravnesībai jānodrošina pilns cisternu tilpums un aprīkojums un automašīnas šasijai jāatbilst uzstādāmā aprīkojuma radītajai slodzei.
Ņemot vērā minēto, Pasūtītājs tehniskās specifikācijas 2.3. punktā noteikto prasību negroza.

2. Jautājums: Tehniskās specifikācijas punkts 2.4. Ātruma ierobežotājs 100 km/h. Lūdzam veikt izmaiņas, jo ar ātruma ierobežotāju 100 km/h kravas automašīna neatbilst drošības prasībām.
Atbilde: Pasūtītājs, izvērtējot jautājumā norādīto informāciju, ir pieņēmis lēmumu precizēt tehniskās specifikācijas 2.4. punktu.
Tehniskās specifikācijas 2.4. punkts izteikts šādā redakcijā:
“2.4. Dīzeļdzinējs ar tiešo degvielas iesmidzināšanu un turbīnu, minimālā jauda vismaz 200 kW. Gāzu izplūde atbilstoši EURO 6 prasībām. Ātruma ierobežotājs ne lielāks par 90 km/h.”
Attiecīgi precizēts Iepirkuma nolikuma 2. pielikums “Tehniskā specifikācija”, kas publicēts Elektronisko iepirkumu sistēmā.

Ievērojot minēto, Komisija secina, ka sniegtie skaidrojumi un precizējumi nemaina Iepirkuma priekšmetu, objektu sastāvu, finanšu piedāvājuma sagatavošanas principus vai piedāvājumu vērtēšanas kārtību. Vienlaikus ir veikts precizējums Iepirkuma nolikuma 2. pielikuma "Tehniskā specifikācija" 2.4. punktā, publicējot precizēto iepirkuma dokumentāciju Elektronisko iepirkumu sistēmā.


Iepirkumu komisijas priekšsēdētāja						    	    D. Priede

